BBCON 2018, Slovensko, Piatok, 13. Júl 2018
Sci-fi klub KPVPVF BB v spolupráci s Promotion Slovakia a mestom Banská Bystrica oživuje po dlhých 24 rokoch v Banskej Bystrici festival fanúšikov sci-fi, fantasy, hororu, filmu, hier a technológií. Zámerom tejto akcie pre širokú verejnosť je predstavenie záujmových činností pre aktívnu i pasívnu zábavu formou besied, workshopov, prednášok, hier, produkcií, výstav, súťaží, predaja a sprievodného programu v samotnom meste Banská Bystrica. Postarajú sa o to významní slovenskí spisovatelia, výtvarníci, producenti a vydavatelia, vedeckí pracovníci, nadšenci širokého spektra záujmov a slovenského sci-fi fandomu. Ponorte sa do sveta fantázie, futurizmu a zábavy. Postupne tvoríme pre vás zaujímavú programovú náplň. Srdečne vás všetkých pozývame!